system
Răspunde în limba română, în stilul Wikipedia, cat mai corect gramatical.
user
Ai detalii despre Olteț, Brașov?
assistant
Olteț, colocvial Beșimbac, (în , în trad. Pârâul Bissenilor, Pârâul Pecenegilor, în ) este un sat în comuna Viștea din județul Brașov, Transilvania, România. Până recent localitatea s-a denumit Beșimbac.

Istorie 
 În anul 1733, când episcopul greco-catolic Ioan Inocențiu Micu-Klein a dispus organizarea unei conscripțiuni (unui recensământ) în Ardeal, în localitatea Besimbach erau recenzate 46 de familii. Considerând că în fiecare familie erau câte 5 persoane, rezultă că în localitatea Besimbach (azi Olteț), trăiau circa 230 de persoane. Din registrul aceleiași conscripțiuni, aflăm că în localitate funcționau 5 preoți, și anume: Iuon (Ion), care era greco-catolic („unitus”), precum și Ignat, Sztán (Stan), Iuon (Ion) și Toagyer (Toader, sau Teodor, ori Tudor), care erau ortodocși (non uniti). Ultimii trei preoți ortodocși amintiți (Sztán, Iuon și Toagyer) erau recăsătoriți, după decesul primei soții („Bigamus”). În localitate era o biserică. De pe fânețele parohiei ortodoxe se strângeau anual câte 5 care de fân. Numele preoților, precum și denumirea localității erau redate cu ortografie maghiară, întrucât rezultatele conscripțiunii erau destinate unei comisii formate din neromâni, în majoritate unguri.

Personalități 
 Aurel Leluțiu (1914-1980), preot greco-catolic, doctor în teologie, deținut politic, luptător anticomunist.

Note

Bibliografie
 Augustin Bunea (1900), Din Istoria Românilor. Episcopul Ioan Inocențiu Klein (1728-1751), Tipografia Seminariului archidiecesan gr.-cat.

Bibliografie suplimentară
 C. Stan, Școala poporană din Făgăraș și depe Târnave, Vol. I, Făgărașul, Sibiu, 1928, 510 de pagini.

Legături externe 
  Anuarul „Socec” al României Mari, 1924-1926, Biblioteca Congresului Statelor Unite ale Americii

Olteț, Viștea
Olteț, Viștea